1. ΝΟΜΟΘΕΤ. ΔΙΑΤΑΓΜΑ υπ’ αριθ. 4014 της 23/30 Οκτ. 1959 (ΦΕΚ Α΄231) Περί Ανωνύμου Εταιρείας δια την Βιομηχανικήν Ανάπτυξιν της Χώρας. Άρθρ.1.-1.Επιτρέπεται, κατόπιν κοινής αποφάσεως των Υπουργών Συντονισμού και Οικονομικών, η υπό του Ελληνικού Δημοσίου μόνου ή ομού μετ’ άλλων νομικών ή φυσικών προσώπων σύστασις ανωνύμου εταιρείας, εχούσης ως σκοπόν την βιομηχανικήν ανάπτυξιν της Χώρας και την εκμετάλλευσιν του ορυκτού πλούτου αυτής, δια της ιδρύσεως βιομηχανικών ή μεταλλευτικών εταιρειών ή δια της συμμετοχής αυτής εις υφισταμένας τοιαύτας εταιρείας, δια καλύψεως εν όλω ή εν μέρει οιασδήποτε αυξήσεως του κεφαλαίου τούτων, ως και δια της συντάξεως μελετών και προγραμμάτων και της παροχής τεχνικών και οικονομικών υπηρεσιών προς ίδρυσιν και οργάνωσιν βιομηχανικών ή μεταλλευτικών επιχειρήσεων. 2.Η κατά την παρ. 1 κοινή απόφασις ορίζει τα πρόσωπα τα οποία δύνανται να συμμετέχουν εις την ίδρυσιν της εταιρείας, το κεφάλαιον αυτής, το υπό του Ελληνικού Δημοσίου διατιθέμενον ποσόν, το ποσοστόν συμμετοχής εκάστου των λοιπών μετόχων ή και άλλους όρους ιδρύσεως της εταιρείας. Άρθρ.2.-1.Αι μετοχαί της κατά το άρθρ. 1 ανωνύμου εταιρείας είναι υποχρεωτικώς ονομαστικαί. Απαγορεύεται η μεταβίβασις αυτών εις πρόσωπα αλλοδαπής ιθαγενείας ή εις νομικά πρόσωπα μη εδρεύοντα εν Ελλάδι. Δια την υπό νομικών προσώπων μεταβίβασιν αυτών απαιτείται προηγουμένως άδεια της Νομισματικής Επιτροπής. 2.Η συγκέντρωσις πασών των μετοχών της κατά το άρθρ. 1 εταιρείας εις χείρας ενός μετόχου δεν αποτελεί λόγον λύσεως αυτής. Άρθρ.3.-1.Αι υπό της εν άρθρ. 1 εταιρείας συνιστώμεναι εταιρείαι δύνανται να ιδρυθούν υπ’ αυτής μόνης ή ομού μετ’ άλλων φυσικών ή νομικών προσώπων. 2.Η συγκέντρωσις πασών των μετοχών ή εταιρικών μεριδίων των υπό της εν άρθρ. 1 εταιρείας ιδρυομένων εταιρειών εις χείρας της δεν αποτελεί λόγον λύσεως αυτών. 3.Το Ελληνικόν Δημόσιον δύναται να αγοράζη παρά της κατά το άρθρ. 1 εταιρείας μετοχάς των παρ’ αυτής ιδρυομένων εταιρειών, κατόπιν κοινής αποφάσεως των υπουργών Συντονισμού και Οικονομικών. Άρθρ.4.-Η κατά το άρθρ. 1 εταιρεία δικαιούται να εκδίδη, κατόπιν αποφάσεως του διοικητικού συμβουλίου αυτής, ανώνυμα χρεόγραφα (ομολογίας) επιτρεπομένης της συνομολογήσεως των κατά το Ν.Δ. 3746/1957 ασφαλιστικών ρήτρων και εγγυήσεων, παρεχομένων δε και των υπ’ αυτού οριζομένων φορολογικών απαλλαγών και διευκολύνσεων, δια την συνομολόγησιν και την παροχήν των οποίων δεν απαιτείται απόφασις του εν τω άρθρ. 8 του ανωτέρω Ν.Δ., προβλεπομένου συμβουλίου. Άρθρ.5.-1.Επιτρέπεται όπως δια του Καταστατικού της κατά το άρθρ. 1 ανωνύμου εταιρείας παρασχεθή εις το Δημόσιον το δικαίωμα να διορίζη μέλη του Διοικητικού Συμβουλίου αυτής, ουχί όμως πλέον του ημίσεος του όλου αριθμού αυτών, δια κοινής αποφάσεως των υπουργών Συντονισμού και Οικονομικών. Ωσαύτως επιτρέπεται όπως δια του Καταστατικού παρασχεθή εις άλλους μετόχους της εταιρείας το δικαίωμα να διορίζωσιν εν ή πλείονα μέλη του Συμβουλίου αυτής, απαιτουμένης εν τη περιπτώσει ταύτη της εγκρίσεως των διοριζομένων προσώπων δια κοινής αποφάσεως των αυτών υπουργών. 2.Εάν παύση να είναι μέτοχος της κατά το άρθρ. 1 ανωνύμου εταιρείας πρόσωπον εκ των δικαιουμένων να διορίζωσι μέλη του Διοικητικού Συμβουλίου κατά την παρ. 1, παύουν να έχουν ισχύν ως προς τον μέτοχον τούτον αι διατάξεις του Καταστατικού δια των οποίων παρέχεται το δικαίωμα του διορισμού, έκτοτε δε τα υπ’ αυτού διορισθέντα μέλη του Διοικητικού Συμβουλίου θεωρούνται ανακληθέντα και το Συμβούλιον συντίθεται εκ των υπολοίπων μελών. (Αντί για τη σελ. 90,21(β) Σελ. 90,21(γ) Τεύχος 1405 Σελ. 41 Οργανισμός Βιομηχανικής Ανάπτυξης 13.Γ.δ.1 3.Διατάξεις του καταστατικού ως προς την σύνθεσιν του διοικητικού συμβουλίου δύνανται να τροποποιώνται, εν όλω ή εν μέρει, τηρουμένων των περί τροποποιήσεως του καταστατικού διατάξεων της ανωνύμου εταιρείας, και κατόπιν συναινέσεως του ον αφορούν μετόχου υπέρ του οποίου εθεσπίσθησαν ειδικαί διατάξεις δια τον διορισμόν μελών εις το διοικητικόν συμβούλιον. 4.Αι μετά τους κατά την παρ. 1 διορισμούς απομένουσαι κεναί θέσεις του Διοικητικού Συμβουλίου πληρούνται δι’ εκλογής υπό γενικής συνελεύσεως συγκροτουμένης άνευ συμμετοχής των μετόχων οι οποίοι δικαιούνται να διορίζουν μέλη του Διοικητικού Συμβουλίου, απαιτουμένης και εν τη περιπτώσει ταύτη της κατά την παρ. 1 του παρόντος εγκρίσεως. Δια την εκλογήν ταύτην η γενική συνέλευσις συνέρχεται, συνεδριάζει και λαμβάνει αποφάσεις κατά τας διατάξεις του Καταστατικού, δια τον υπολογισμόν δε της απαρτίας δεν λαμβάνονται υπ’ όψιν αι μετοχαί αι ανήκουσαι εις τους κατά το Καταστατικόν δικαιουμένους να διορίζωσι μέλη του Διοικητικού Συμβουλίου. 5.Εάν εξ οιουδήποτε λόγου δεν διορισθούν ή δεν εκλεγούν μέλη τινά του Διοικητικού Συμβουλίου, το Συμβούλιον συγκροτείται νομίμως υπό των διορισθέντων και εκλεγέντων μελών, εφόσον ευρίσκεται εν απαρτία. 6.Τα κατά την παρ. 1 διοριζόμενα μέλη του Διοικητικού Συμβουλίου απολύονται και αντικαθίστανται και προ της λήξεως της θητείας των υπό των διορισάντων αυτά. Άρθρ.6.-1.Προκειμένου περί της συμμετοχής εις την ίδρυσιν της κατά το άρθρ. 1 εταιρείας δεν ισχύουν οι περιορισμοί του άρθρ. 16 του Νόμ. 5076/1931. 2.Όπου εν τω Νόμ. 2190/1920 προβλέπεται άδεια του Υπουργού Εμπορίου αύτη προκειμένου περί της κατά το άρθρ. 1 της εταιρείας παρέχεται δια κοινής αποφάσεως των Υπουργών Συντονισμού και Εμπορίου, μη απαιτουμένης αποφάσεως της κατά το άρθρ. 4 του Νόμ. 2190/1920 Επιτροπής. Άρθρ.7.-1.Απαλλάσσονται του τέλους χαρτοσήμου, οιουδήποτε φόρου, τέλους, εισφοράς ή δικαιώματος υπέρ του Δημοσίου, Δήμου ή Κοινότητος ή οιουδήποτε τρίτου το συμβολαιογραφικόν έγγραφον συστάσεως, αι πράξεις αυξήσεως του κεφαλαίου, αι πράξεις παρατάσεως της διαρκείας και αι μετοχαί της κατά  Σελ. 90,22(γ) Τεύχος 1405 Σελ. 42 το άρθρ. 1 ανωνύμου εταιρείας ως και των υπό ταύτης μόνης ή μετ’ άλλων, συνιστωμένων εταιρειών. 2.Τα εισοδήματα εκ κινητών αξιών εν γένει τα εισπραττόμενα παρά της εν άρθρ. 1 εταιρείας απαλλάσσονται του φόρου εισοδήματος ως και παντός φόρου, τέλους χαρτοσήμου, εισφοράς ή δικαιώματος ή τέλους υπέρ του Δημοσίου ή Κοινότητος ή οιουδήποτε τρίτου εν γένει. Οι απαλλαγές από τα τέλη χαρτοσήμου που προβλέπονται από το άνω άρθρ. 7 καταργήθηκαν από την περίπτ. 3 άρθρ. 4 Νόμ. 2459/18-19 Φεβρ. 1997 (ΦΕΚ Α΄17), Τόμ. 27 σελ. 194,725. Άρθρ.8.-Το κατά το άρθρ. 20 παρ. 1 της υπό του Νόμ. 3946/1959 κυρωθείσης συμβάσεως δικαίωμα του Δημοσίου όπως αναθέση ή μεταβιβάση τα δικαιώματά του επί του εργοστασίου ως και τας υποχρεώσεις του, τηρουμένων των υπό του άρθρου τούτου οριζομένων όρων δύναται ν’ ασκηθή υπό των Υπουργών Συντονισμού και Βιομηχανίας, δια μεταβιβάσεως αυτών εν όλω ή εν μέρει εις την εν άρθρ. 1 εταιρείαν η οποία θα ιδρυθή υπ’ αυτής κατά τας διατάξεις του άρθρου τούτου, εξουσιοδοτούνται δε οι αυτοί Υπουργοί να καθορίσουν τους όρους της μεταβιβάσεως ως και να συνομολογήσουν και υπογράψουν την περί αυτής σύμβασιν. Δυνάμει του άρθρ. 9 Ν.Δ. 4366 της 16/16 Σεπτ. 1964 (τόμ. 12 σελ. 212,51) από της δημοσιεύσεώς του διαλύεται αυτοδικαίως ο Οργανισμός Βιομηχανικής Αναπτύξεως συγχωνευόμενος εις την Ελληνικήν Τράπεζαν Βιομηχανικής Αναπτύξεως. Τα της τύχης της περιουσίας του υπαλληλικού προσωπικού και λοιπών σχέσεων του Ο.Β.Α. μετά την διάλυσίν του ρυθμίζονται υπό του αυτού Ν.Δ. 4366/64. 13.Γ.δ.1 Οργανισμός Βιομηχανικής Ανάπτυξης 